פרק א' משנה ד':"יוסי בן יועזר איש צרדה,ויוסי בן יוחנן איש ירושלים קיבלו מהם. יוסי בן יועזר אומר:יהי ביתך בית ועד לחכמים,והוי מתאבק בעפר רגליהם,והוי שותה בצמא את דבריהם.

נראה לומר בעוני דעת בעזר ה' “יהי ביתך" שיהא האדם הישראלי מכין עצמו בגופו וברוחו אל החכמה האמיתית כפי שמתגלית אצל חכמי הדור,בנפשך בליבך במעיינותיך הפנימיים בבחינת “ועד" גימטרייה יסוד,בסיס איתן לנפש הטהורה “לחכמים" אותיות “למחכים" לצקת מים על ידיהם של חכמי האמת,להבדיל בינם לבין מתחכמי תורות שקריות חיצוניות דעת עמלק,ויהא רץ אחריהם לשמוע דבריהם וללמוד מהם דרך עבודת ה' ביושר.על דרך אמרם בגמרא ירושלמי שביעית י' “..וכל המקיים דברי חכמים,רוח חכמים נוחה הימנו.." ויהא מקרב השכינה הקדושה אליו בקיום מצות “ולא תסורו.."והוא שנקטה לשון המשנה “והוי מתאבק בעפר רגליהם" בביטול עצמיותו אצלם כאבק פורח,בהכרת האמת ובהודאה להשם יתברך על שזיכהו לכנוס את עצמו אצלם.

הם הצדיקים האמיתיים שבכל דור ודור גדולי עולם העושים נחת רוח למעלה ולמטה והעולם כולו תלוי בהם.ועל ידי ביטולו זה יבוא אל מעלת גודל ההשגחה ומעלת הבריאה באמונה שלימה ללא עוררין,מתוך קרבתו אליהם,וחלילה לא ימרוד בהם כלל כי כל דבריהם דברי אלדים חיים,ויהא מתחייב בנפשו כמו שנאמר “..וכל העובר על דברי חכמים חייב מיתה.." ברכות ד: 

ועל דא כבר מצינו נאמר “איזהו חכם הלומד מכל אדם.." אבות ד' א' , וראה מאמרו של רבא “תכלית חכמה תשובה ומעשים טובים,שלא יבוא אדם קורא ושונה ובועט באביו ואמו וברבו,ובמי שהוא גדול הימנו בחכמה ובמנין.." ברכות כז.  

והנה ראה ראינו בעינינו ועל זה דווה ליבנו בהיות דורות מאחינו בני ישראל שנפלו ברשת הצר הצורר אותנו ורחקו מן הבאר הטהורה ואינם מקפידים במצוות התורה, בהיותם מהדבקים אל חכמי השקר מורי הוראת הסטרא אחרא בלבושים נוצצין להטות  ליבותיהם הטהורים מן האמת, ולהרחיקם מאמונתו יתברך ויתעלה,ועל דא מצינו במשנה “והוי שותה בצמא את דבריהם" ראשי תבות “שובה" כי הם האור הנשפע משמי מרום להורות דרך הישר והאמת במעלות בית אל."מעיין גנים באר מים חיים נוזלים מן לבנון.." שיר השירים הם אלו המושכים שפע קדושה ואורות התורה מגן עדן עליון אל הגן התחתון, “ ונהר יוצא מעדן להשקות את הגן,.....והיה לארבעה ראשים.." בראשית .ד' אותיות דהו"יה בבחינת “ ה' אלדיו עמו", אלו הם תלמידי חכמים אמיתיים, “הלבנון" לב-נון ל"ב נתיבות האור העליון חכמה עילאה להשפיע אל אימא עילאה בינה נו"ן 50 שערים,להיות הברכה שרויה עימהם בכל מעשיהם.

ואפשר לומר עוד אל תיקרי ביתך אלא “בית--כ" דהיינו כלי והכנה אל הכתר העליון ברוך הוא לאלו המחכים לראות בהשלמת הכסא להיות ה' אחד ושמו אחד,בפנימיות האדם בכל חלקי נפשו רוחו ונשמתו כפי שורשו באדם הראשון.
הוא הנאמר ואפשר יאמר “בית" בינה יסוד תפארת,ההנהגה הממוצעת וכנגד הרחמים גם בלא זכות,שהרי הבינה רחמים גם כן בלא זכות }כידוע{,ויסוד הנהגה הממוצעת שבין נצח והוד,והתפארת קו האמצעי ברחמים “תורה שבעל פה קרינן לה" בהיות הבינה מלשון בניה,ובנין יסוד אל החכמה,והכתר בבחינת בסיס וכלי הנכון להשפיע למטה אל ו"ק שש קצוות ומלכות,והוא שאמר “יהי ביתך בית ועד לחכמים" להראותו יקר וגדולת הבורא ודרך התשובה האמיתית בסייעתא דשכינתא המצויה עימהם. והנה נקטנו בהם בלשון הכתוב “לבנון" בבחינת לב חי ונושם, אוירא דקדושה “לב טהור ברא לי אלדים.. וה"נון" לרמז על שערי הבינה, בנין אמת וקיים בחוזק עמידה בזקיפות קומה,בהיותו נשפע מקדושת שמותיו יתברך הרמוזים בו,דהיינו בהיות האדם הטהור שת ליבו אל אמרותיהם הטהורים של רבותינו ז"ל ומשתדל להידבק בהם בכל יכולתו הריהו מקיים מצוות “שיוויתי" ויזדכך חומריותו לעלות במדרגות הקדושה במסילה בית ה'.
הג"הה:וכתב אחי ורעי החסיד בתורה ויראת שמים וזה לשונו: ואולי יש להעיר ל"ב כנגד ל"ב נתיבות חכמה,חכמה כאותיות כחמה,דהיינו מלחמת היצר הרע,ועל כן יתדבק בחכמים האמיתיים להיותו ניצל ממנו. עד כאן לשונו 

ואפשר יאמר על זו הדרך,בהיותו תולה עצמו בשם יתברך,בדבקות במצוותיו ינער חוצנו מסטרא אחרא,כי ידוע מאמרם רבותינו ז"ל זה לעומת זה עשה אלדים...דא היא חכמת האמת בקדושה וחכמת השקר בהיפך.

והנה עוד ראיתי לומר בסעייתא דשמיא “ביתך" ד' אמות שברשותך יהיו בית ועד לחכמים,לנושאי כבוד התורה ולכבוד לומד י-ה ואמר לחכמים ולא לחכמה,כי יש המתחכם מעצמו ולאו לש"ש ולא הוא הקרוי חכם, וחכמים הינם אלו הידועים בחכמתם  ומקובלים על הציבור,ואמרי פיהם אמרי שפר נועם הליכות התורה בכל מעשיהם.
והנה נבוא לשאול מדוע שנה וחזר ב' פעמים לשון “בית" הראשון “ביתך" והשני “בית",שהרי שניהם מורים על דבר אחד?

אלא נבוא לומר בב' בתים מדובר, הראשון “ביתך" הגשמי בעולם הזה בבחינת הבית אשר הוא ברשותך בזה,ובית סתם פרשוהו רבותינו ז"ל היא ספירת המלכות וכן נקראת גם ספירת הבינה,כי שניהם בתים בהיות הבינה בית אל החכמה הוא בעלה,והמלכות בית לתפארת הכולל ו"ק חסד,גבורה,תפארת,נצח,הוד,יסוד ועיין זוהר הקדוש הקדמה מאמר השושנה ד"ה מ"ב אתוון... הוא שאמרנו “בית-כ" המרמזת על הכתר דהיינו מדורי ליבך יהיו בית ומשכן לשכינה הקדושה,על ידי שתעשה עצמך בפנימיותך בית ועד לחכמים,דא הוא ב' חכמות,חכמה ובינה מקושרים בתפארת ומלכות,כי היות יו"ד הספירות עיקרן ה' ספירות,כתר-חכמה-בינה- תפארת- ומלכות כידוע ,על דא נאמר “ועד" רוצה לומר אות וא"ו הם וא"ו 6 קצוות ו"עד" מלשון עדות לישראל להודות לשם ה'.והנה ידוע שהחכמה והבינה מתקשרים בספירת הדעת בהיותה קו אמצעי דילהון וממנה ירדו ההשפעות העליונות אל חסדגבורה-תפארת,ונצח-הוד-יסוד,להשפיע אל המלכות כי היא אין לה מדידיה כלום, והיא מקבלת מלמעלה הימנה,הוא שנאמר “ביתך--בית-", ביתך בחינת שלוש ראשונות כתר חכמה בינה, ובית סתם היא המלכות כנזכר.ועוד אפשר יאמר “רחל" עקרת הבית, והיא עיקרו של הבית והוא שאמר “יהי ביתך" היא רחל פתוח במעשים טובים בדרך חכמת התורה ללמוד לעשות ולקיים את מצוותיה כאשר הורונו רבותינו ז"ל, “בית ועד" מקום כינוס וישיבה ללומדי התורה הוא תיקון רחל ותרין דמעין ש"ך ופ"ר, ומצינו בסעייתא דשמיא “ביתך" גימטרייה תל"ב 432 ,"ועד" גימטרייה פ' 80 “לחכמים" גימטרייה קל"ח 138 ויחדיו כי נאספו איש אל אחיו כמספר “בית רחל" גימטרייה תר"ן 650 ,ומכאן נבוא לומר “רחל" גימטרייה 238,ודמעה גימטרייה קי"ט 119 ושתי דמעין הנזכרים  ש"ך ופ"ר  ב' פעמים קי"ט גימטרייה 238,כמספר רחל,ואלמלא דמסתפינא הייתי אומר הוא תיקון ש"ך ופ"ר לענין זה.

והנה נראה עוד כי “יהי ביתך בית ועד לחכמים" גימטרייה 1097,וכנגדו “להמתיק רחל ש"ך ופ"ר" גימטרייה 1422,ובהיותינו מחסירים זה מזה בהיות הדינים מרמזים על החסרון,יבוא אל שכ"ה 325 הם דינים זכרים, כנגד היסוד של רחל הנעשה מן ע"ב דיסוד זעיר אנפין, וביסוד הזה יש ש"ך דינים דדכורא שהם חמש פעמים דין, ונמתקים על ידי ה' אלפין,ועל ידו נעשה ביסוד דנוקבא “ה" א-ד-נ-י- בגימטרייה שכ"ד ועם הכולל שכ"ה,  והוא שאמרנו על ידי שביתך יהא פתוח לחכמים דהיינו פתח לבחינת רחל מלאה בלא תרין דמעין,יהיה עיקר תיקונה ותחזור עקרת הבית למקורה “בית ועד" מלשון בית העומד וקיים לעד,בבנין בית המקדש במהרה בימינו אמן ואמן.